google/wiki40b huggingface dataset:
Upanišady

Upanišady alebo upanišády (jednotné číslo: upanišada, upanišáda, upanišad, upanišat; sanskritský kmeň v jednotnom čísle: उपिनषद - upanišad, sanskritský nominatív v jednotnom čísle: upanišat, sanskritský nominatív v množnom čísle upanišadah; význam slova: "sedenie okolo [učiteľa]") sú staroindické nábožensko-filozofické komentáre k védam, písané v priebehu mnohých storočí, posvätné texty brahmanizmu a hinduizmu považované za zjavenie (šruti). Hovorí sa im aj védánta, čiže zakončenie véd, pretože majú zjavovať skutočný zmysel véd.
Pôvodne to zrejme boli ústne zostavené ezoterické učenia (ako naznačuje aj etymológia slova) neznámych juhoázijských mudrcov. Najdôležitejšie upanišády pochádzajú z 8. storočia – 4. storočia pred Kr., takže sú vlastne najstaršími filozofickými textami v dejinách ľudstva vôbec.
Celkovo existuje viac ako 200 upanišád, tradičný počet je 108 upanišád, uvedených na začiatku Muktikaupanišády. Väčšina týchto však pochádza z po-védskej doby. Najstarších a základných upanišád je asi 18.
Formou dialógov a debát sa v upanišadách riešia základné otázky ľudskej existencie - vyslobodenie ľudskej duše z kolobehu znovzrodení (sansára) spôsobeného následkami ľudských činov (karma), pôvod sveta. Rovnako zhrnujú ideológiu kastovej sústavy a povyšujú kňazskú kastu nad ostatných ľudí. Védski bohovia a obrady dostávajú v upanišadách filozofický obsah. Sú interpretované ako alegorické zobrazenia človeka a vesmíru. Viera v reinkarnáciu nadobúda morálny charakter. V upanišadách sa kladie otázka, čo je najvyššia realita, ktorej poznaním sa všetko ostatné stáva známym: je to to, z čoho sa zrodilo všetko jestvujúce, to, v čom žije po svojom narodení, i to, do čoho vchádza po svojej smrti; je to brahman.
Základnou ideou upanišád je myšlienka cesty ku spáse skrze rozpoznanie jednoty vesmíru, boha (brahman) a ľudskej duše (átman), ktorá je vyjadrená vetou „Tat tvam asi“ - to si ty. V obsiahlom súbore upanišád nachádzame aj korene rôznych škôl indickej filozofie a základy hinduistickej vierouky (náuka o sťahovaní duší - reinkarnácii), ako aj pramene indického kvietizmu a počiatky mystiky.
Chenou

Poloha

Obec má rozlohu 13,74 km². Najvyšší bod je položený 118 m n. m. a najnižší bod 93 m n. m.

Obyvateľstvo

Počet obyvateľov obce je 295 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Širokouhlý objektív

Širokouhlý objektív je objektív vo fotografii a kinematografii, ktorého ohnisková vzdialenosť je podstatne kratšia ako ohnisková vzdialenosť normálneho objektívu pre veľkosť obrazu vytvoreného fotoaparátom, čo môže byť dané rozmermi políčka obrazu na rovine filmu pre filmové fotoaparáty (filmový formát) alebo rozmermi fotosenzora pre digitálne fotoaparáty.
Podľa konvencie je v stojatej fotografii ohnisková vzdialenosť normálneho objektívu pre daný formát zhruba rovný dĺžke uhlopriečky políčka obrazu alebo digitálneho fotosenzora. V kinematografii je za "normálny" objektív považované o niečo dlhšie ohnisko.
Existuje jednoduchý vzorec na výpočet zorného poľa akéhokoľvek objektívu, ktorý vytvára obdĺžnikový obraz. Dodatočne k poskytnutiu širšieho zorného poľa je obraz vytvorený širokouhlým objektívom citlivejší na deformáciu perspektívy než obraz vytvorený normálnym objektívom, pretože zvyčajne sa zvykne používať omnoho bližšie k subjektu.

Širokouhlé objektívy pre 35 mm formát

Pre celopolíčkový (full-frame) 35 mm fotoaparát s formátom 36 mm × 24 mm meria uhlopriečka 43,3 mm a podľa zvyku je za normálny objektív adoptovaný väčšinou výrobcov považované 50 mm ohnisko. Takže, rovnako podľa zvyku, je objektív, ktorého ohnisková vzdialenosť je 35 mm a menej považovaný za širokouhlý.
Bežné širokouhlé objektívy pre celopolíčkový fotoaparát sú 35, 28, 24, 21, 18 a 14 mm. Mnoho objektívov v tomto rozsahu vytvorí viac-menej obdĺžnikový obraz na rovine filmu (aj keď sa tu zvykne prejaviť určitý stupeň barrel distortion).
Extrémne širokouhlé objektívy, ktoré nevytvárajú obdĺžnikový obraz sa nazývajú rybie oká. Bežné ohniskové vzdialenosti týchto objektívov sú 6 až 8 mm (ktoré vytvárajú kruhový obraz) pre 35 mm fotoaparát. Objektívy s ohniskovými vzdialenosťami 14 až 16 mm môžu byť navrhnuté buď ako obdĺžnikové alebo ako rybie oká.
Širokouhlé objektívy existujú v oboch druhoch, ako pevné ohniská aj ako zoomy. Pre 35 mm fotoaparáty môžu byť objektívy, ktoré vytvárajú obdĺžnikové obrazy nájdené s ohniskovými dĺžkami až 12 mm, vrátane zoom objektívov s rozsahmi 2:1, ktoré tiež začínajú na 12 mm.
Veľká Javorina (vrch v Čergove)

Prírodná rezervácia Vlčia

Na južných svahoch v najvyšších partiách masívu leží Súkromná prírodná rezervácia Vlčia, ktorú od roku 1998 vlastní Lesoochranárske zoskupenie VLK. Od pôvodného majiteľa ho za 3,2 milióna korún kúpila aj vďaka zbierke Kúp si svoj strom., do ktorej sa symbolickou kúpou stromu zapojili občania 18 krajín. V roku 2002 jeden strom stál 1000 korún.
Palenque

Dejiny

Prvé stopy osídlenia pochádzajú z 3. storočia (včasné klasické obdobie), kedy bolo mesto zriadené ako ceremionálne centrum pre veľkňazov (kráľov). Vo včasnom klasickom období nevznikli ani nápisy, ani významnejšie budovy.
Väčšina dnešnej architektúry a ozdôb fasád podchádza až z obdobia medzi 600 a 800, čiže z tzv. stredného klasického obdobia. Dnešná podoba mesta vznikol počas vlády troch najvplyvnejších vládcov (veľkňazov, čiže kráľov a zároveň vládcov) Palenque. Bol to K'inich Hanab Pakal (vládol 615 – 683, roku 675 začal stavbu Chrámu nápisov) a jeho dvaja synovia Kan Balam (684 – 702) a K'an Hoy Kitam (702 – 711). Hanab Kanal a Kan Balam sú zodpovední za krásne stavby mesta. Túto „dynastiu“ prerušil roku 711 Tonina, ktorý zajal K'an Hoy Kitama. V roku 722 po Kr. dynastiu však obnovil K'inich Ahkal Mo'Nab (721 – 736) z vedľajšej línie kmeňa. Tento dal postaviť aj chrám 19.
Koncom klasického obdobia postavili okolo lokality terasovité opevnenia, zrejme aby mesto ochránili pred útočníkmi zo stredného pobrežia Mexického zálivu. Aj budovy prestavali akoby na účely blokády.
Posledný dátum z Palenque je rok 799.
Ruiny Palenque sú známe od 18. storočia, prvé výskumy robil Angličan J. Maudslay, ale až v 40-tych rokoch 20. stroročia sa začali intenzívnejšie vykopávky, ktoré trvajú dodnes. Neustále sa vyskytujú nové objavy, ako napríklad nedávno objavený trón v Chráme 19.
Saint-Christophe-du-Jambet

Poloha

Obec má rozlohu 11,24 km². Najvyšší bod je položený 192 m n. m. a najnižší bod 62 m n. m.

Obyvateľstvo

Počet obyvateľov obce je 202 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Coulonces (Orne)

Poloha

Obec má rozlohu 6,15 km². Najvyšší bod je položený 141 m n. m. a najnižší bod 75 m n. m.

Obyvateľstvo

Počet obyvateľov obce je 213 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Regnéville-sur-Mer

Poloha

Obec má rozlohu 8,5 km². Najvyšší bod je položený 43 m n. m. a najnižší bod 5 m n. m.

Obyvateľstvo

Počet obyvateľov obce je 829 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Apache Subversion

Apache Subversion (pôvodný názov Subversion) je systém pre správu zdrojových kódov. Pôvodne bol vyvinutý ako náhrada za starší CVS. Snaží sa zachovať podobný spôsob a štýl práce, ale odstrániť nedostatky CVS ako napríklad nemožnosť presunu alebo kopírovania adresárov, časová a priestorová náročnosť vetvenia a tagovania a podobne.
Jednou z výhod systému Subversion je existencia veľmi dobrej dokumentácie (zatiaľ iba angličtine), ktorá má názov Version Control with Subversion a ktorá je voľne dostupná. Ďalšou je existencia viacerých prístupových metód k repozitáru. Subversion je podobne ako CVS založený na princípe centrálneho repozitára.
Orlu (Ariège)

Poloha

Obec má rozlohu 70,79 km². Najvyšší bod je položený 2 773 m n. m. a najnižší bod 830 m n. m.

Obyvateľstvo

Počet obyvateľov obce je 192 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rivières (Tarn)

Polohopis

Rivières má rozlohu 9,57 km². Najvyšší bod je položený 158 m n. m. a najnižší bod 115 m n. m.

Obyvateľstvo

Rivières má 902 obyvateľov (2009).
Graf vývoja obyvateľstva:
Zdroje: INSEE
Ville-sur-Lumes

Poloha

Obec má rozlohu 3,1 km². Najvyšší bod je položený 273 m n. m. a najnižší bod 180 m n. m.

Obyvateľstvo

Počet obyvateľov obce je 482 obyvateľov (2009).
Graf vývoja obyvateľstva:
Zdroje: INSEE
Wesley Snipes

Mladosť

Snipes sa narodil dňa 31. júla 1962 v meste Orlando na Floride matke Marian, ktorá bola učiteľskou asistentkou a otcovi Wesleymu R. Snipesovi, ktorý bol letecký inžinier. Vyrastal v Bronxe v New Yorku.
Hubský

Ochrana

Predmetom ochrany sú zrašelinovatelé lúky s mnohými ohrozenými druhmi rastlín a živočíchov. V nadväznosti na rybník Hubský sa jedná o ucelený ekosystém.
Klášterní Hradisko

Klášterní Hradisko (nem. Kloster Radisch) je historická osada, súčasná mestská štvrť a katastrálne územie štatutárneho mesta Olomouca, ktorá vznikla okolo okolo kláštora Hradisko. Nachádza sa v severnej časti mesta. V roku 2011 tu žilo 1 817 obyvateľov v 134 domoch.
Dňa 23. apríla 1919 bola osada pripojená k Olomoucu vytvárajúc Veľký Olomouc.
Alive (EP)

Vydanie a propagácia

Počnúc 20. januárom 2012 začalo YG vypúšťať do obehu teasery pre piate EP Alive. Hudbu skomponovali hlavne Teddy a G-Dragon s pomocou od producentov ako DJ Murf a Peejay. Väčšinu textov napísal G-Dragon s pomocou od T.O.P-a a Teddyho.
22. februára 2012 vyšiel hlavný singel EP, „Blue“. Následne od 23. do 28. februára boli na YouTube každý deň zverejňované ukážky ďalších piesní. Na podporu albumu bolo ohlásené svetové turné Alive Galaxy Tour. Alive a druhý singel „Bad Boy“ vyšli v rovnaký deň, 29. februára 2012. Propagácia začala 11. marca 2012 vystúpením v hudobnom programe Inkigayo televízie SBS. Tretím singlom, ktorý vyšiel 7. marca 2012, bola skladba „Fantastic Baby“. Špeciálna edícia Still Alive vyšla 3. júna 2012. V rovnaký deň vyšiel aj singel „Monster“.

Umiestnenie v rebríčkoch

Alive bolo vôbec prvým kórejským albumom, ktorý sa dostal do amerického Billboard 200 a stalo sa dovtedy najpredávanejším K-popovým albumom v USA, keď v prvý týždeň od vydania bolo predaných vyše 4 000 kópií. V Billboardovom rebríčku Heatseekers Albums sa EP umiestnilo na 4. mieste, v rebríčku Nezávislé albumy na 22. mieste a v rebríčku Svetové albumy na 4. mieste. V týždennom rebríčku japonského Oriconu sa EP umiestnilo na 6. mieste. V koncoročnom rebríčku Gaon obsadilo Alive 2. miesto.
Hlavný singel „Blue“ sa v týždennom rebríčku Gaon a v Billboardovom rebríčku K-Pop Hot 100 umiestnil na 1. mieste a v koncoročnom rebríčku Gaon obsadil 10. miesto. Singel „Bad Boy“ sa v týždennom rebríčku Gaon umiestnil na 2. mieste a v K-Pop Hot 100 na treťom. V koncoročnom rebríčku Gaon obsadil 57. priečku. Singel „Fantastic Baby“ bol v týždennom rebríčku Gaon aj v K-Pop Hot 100 na 3. mieste. „Monster“ obsadil 1. priečku v týždennom rebríčku Gaon aj v K-Pop Hot 100. V koncoročnom rebríčku Gaon skončil na 14. mieste.
9. marca 2012 bolo oznámené, že Big Bang s „Blue“, „Bad Boy“, „Fantastic Baby“, „Ain't No Fun“ a „Love Dust“ obsadili 5 miest z Top 10 v Billboardovom rebríčku K-Pop Hot 100.

Kritika

Videoklip k piesni „Fantastic Baby“ sa v roku 2012 stal na YouTube jedným z najsledovanejších K-popových videí a v marci 2014 prekročil hranicu 100 miliónov pozretí, čím sa Big Bang stali prvou chlapčenskou juhokórejskou skupinou, ktorej sa to podarilo. Bolo to spomenuté aj v britskom denníku The Guardian.
Arirang TV považuje „Fantastic Baby“ za jeden z „megahitov“ skupiny. Kevin Perry z britského hudobného týždenníka NME napísal, že vo videoklipe je chlapčenská skupina v svojráznom oblečení a časť refrénu – „bum šakalaka“ – pripomína poslucháčom hudbu Sly & The Family Stone. Britský denník The Daily Telegraph svojim čitateľom odporučil vyskúšať skladbu „Fantastic Baby“, ktorej „videoklip svojou výstrednou módou konkuruje Lady Gaga“. Denník The Vancouver Sun napísal, že „videoklip je skrátka jedným z najfarebnejších popových videí, ktoré sme v poslednej dobe videli a kombinuje umenie RPG štýlu, ťažkoodencov, prvky steampunku a street popu“.
Ayros-Arbouix

Poloha

Obec má rozlohu 2,72 km². Najvyšší bod je položený 880 m n. m. a najnižší bod 418 m n. m.

Obyvateľstvo

Počet obyvateľov obce je 299 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Courtemaux

Poloha

Obec má rozlohu 12,19 km². Najvyšší bod je položený 154 m n. m. a najnižší bod 110 m n. m.

Obyvateľstvo

Počet obyvateľov obce je 290 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cutry (Aisne)

Poloha

Obec má rozlohu 4,79 km². Najvyšší bod je položený 158 m n. m. a najnižší bod 58 m n. m.

Obyvateľstvo

Počet obyvateľov obce je 114 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Hilaire-de-Court

Poloha

Obec má rozlohu 11,75 km². Najvyšší bod je položený 146 m n. m. a najnižší bod 93 m n. m.

Obyvateľstvo

Počet obyvateľov obce je 662 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Druhý oranžský koncil

Druhý oranžský koncil (tiež druhá synoda v Orange) sa konal 3. júla 529 v dnešnom juhofrancúzskom meste Orange (lat. Arausio), ktoré sa v tom čase nachádzalo na území Ostrogótskeho kráľovstva. Predsedal mu biskup Caesarius z Arles.
Koncil odsúdil pelagianizmus, semipelagianizmus a náuku o predestinácii ako herézy. Zároveň vyjadril súhlas s náukou sv. Augustína z Hippa o dedičnom hriechu, nevyhnutnosti Božej milosti a nedokonalej slobode ľudskej vôle.
Prítomní biskupi schválili 25 kánonov. V roku 531 ich oficiálne potvrdil aj pápež Bonifác II.
Východné kresťanské cirkvi nikdy neuznali závery tejto synody, pretože nesúhlasili s Augustínovým pohľadom na ľudskú vôľu.
EuroCity

EuroCity (EC) je druh vlakového spoja v rámci európskej železničnej siete. Na rozdiel od vlakov kategórie "IC", spoje "EC" sú medzinárodné vlaky, ktoré musia spĺňať dané kritéria. Prvé spoje EuroCity vznikli v roku 1987.
Počas pred-schengenskej éry bola bola pasová kontrola cestujúcich vykonávaná vo vlaku počas jazdy, na rozdiel od všetkých ostatných spojov, ktorých kontrola bola vykonávaná počas zastavenia vlaku na stanici.
Saint-Étienne-de-Montluc (obec)

Poloha

Obec má rozlohu 57,57 km². Najvyšší bod je položený 89 m n. m. a najnižší bod 0 m n. m.

Obyvateľstvo

Počet obyvateľov obce je 6 622 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Angoville

Poloha

Obec má rozlohu 3,72 km². Najvyšší bod je položený 248 m n. m. a najnižší bod 173 m n. m.

Obyvateľstvo

Počet obyvateľov obce je 33 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zilog Z80

Dejiny

V roku 1974 po skončení prác na mikroprocesore 8080 odišli z firmy Intel Federico Faggin a M. Shima a spolu R. Ungermanom založili Zilog. O dva roky neskôr vstúpil Zilog na trh s mikroprocesorom označeným ako Z80. Nakoľko na Z80 pracovali pôvodní vývojári intelovského procesora 8080 (a taktiež 8008 a aj iných), bol tento procesor funkčne podobný 8080 a smerom nahor je s ním úplne kompatibilný. To znamená, že programy vytvorené pre 8080 môžu bezo zmeny bežať aj na Z80. (Veľmi významným programom schopným činnosti na Z80 bol operačný systém CP/M, ktorý neskôr tvoril základ Gatesovho MS-DOS.)
Oproti 8080 mal Z80 niekoľko významných výhod (opísaných nižšie), ktoré mu umožnili za krátky čas predstihnúť 8080 na trhu a urobili z neho najpopulárnejší a najpoužívanejší mikroprocesor vôbec. Procesor bol vhodný najmä pre lacné riadiace zariadenia, Zilog dodnes vyrába na ňom založené obrovské množstvo variácií mikrokontrolérov (Z8) líšiacich sa kombináciami zabudovaných pamätí RAM a EPROM.
Zilog nebol jedinou firmou, ktorá procesor vyrábala. Originálny Z80 produkovali v licencii aj firmy Mostek a SGS. Iné firmy, ako Sharp a NEC vytvárali a predávali jeho klony. To isté robili aj National Semiconductor a Hitachi, ale ich procesory boli založené na technológii CMOS. Nelicencované klony Z80 sa vyrábali aj vo Východnom bloku, konkrétne v NDR pod označením U880 a v Rumunsku ako HC85, HC90, HC91, HC2000 a TimS.
Z80 bolo možné nájsť v grafických kalkulačkách firmy Texas Instruments, master systémoch a hráčskych konzolách firmy SEGA. Game Boy-e od Nintenda využívali klony Z80 od Sharpu. Procesor bol však použitý aj v 'skutočných' počítačoch: MSX, TSR-80, Sinclairovské ZX80, ZX81 a ZX Spectrum, taktiež na Amstrad CPC a množstve najrôznejších počítačov používajúcich operačný systém CP/M.
Osembitové mikroprocesory založené na jadre pôvodného Z80 a nad nimi vytvorené mikrokontroléry sa vyrábajú a nachádzajú obrovské využitie ešte aj dnes. Len samotný Zilog ponúka tri z neho odvodené rodiny produktov, a to Z80, Z180 a eZ80.
Divoké kone

Dej

Seriál sa odohráva v malebnom prostredí rozsiahleho statku uprostred Malých Karpát. Tradícia chovu koní sa prelína dejom seriálu ako symbol lásky k prírode a harmonického spolužitia s ňou. Oproti nim je postavená moc konzumného bohatstva, korupcie a malých aj veľkých zločinov. V pozadí sa odohráva utajený zločin zbohatlíckej rodiny Závodskych a potomkov starého rodu Karpatských Nemcov - Holzmannovcov z konca druhej svetovej vojny.
Michal Matunák

Životopis

Ľudovú školu navštevoval v Šuranoch, neskôr študoval na gymnáziách v Nových Zámkoch, Banskej Štiavnici, maďarskom Egri. Následne študoval teológiu na univerzite v Budapešti, prihlásil sa na vysokú bohosloveckú školu v Banskej Bystrici, kde bol v roku 1891 vysvätený za rímskokatolíckeho kňaza. V rokoch 1894-1898 bol kaplánom v Kremnici, v rokoch 1898-1902 bol riaditeľom ľudovej školy v Krupine, v rokoch 1902-1922 pôsobil ako rímskokatolícky kňaz a dekan v Brezne, od roku 1922 bol archivárom mesta Kremnica. 
Popri teológii študoval  na univerzite aj cirkevnú hudbu a najmä históriu, ovládal niekoľko jazykov (aj turečtinu). Bol členom historického odboru i výboru Matice slovenskej a Muzeálnej slovenskej spoločnosti. Počas pôsobenia ako kaplán v Kremnici ho do archívnej práce zasvätil historik Pavol Križko. Zbieral ľudové a historické piesne (najmä z obdobia uhorsko-tureckých bojov a stavovských povstaní), skúmal a zdokumentoval historický vývoj miest, v ktorých pôsobil (Šurany, Nové Zámky, Vígľaš, Krupina, Kremnica. Zaslúžil sa najmä o opísanie historického vývoja mesta Kremnica, spracoval mnoho prameňov k otázke uhorsko-tureckých vojen v 16. a 17. storočí. V Krupine založil miestne múzeum a usporiadal mestský archív. Bol aj tajomníkom Hontianskej muzeálnej spoločnosti. Počas pôsobenia v Brezne sa na dlhší čas organizačne i publikačne odmlčal.
Zaoberal sa aj otázkami starších slovenských dejín so zameraním na veľkomoravské obdobie a entogenézu Slovákov. Venoval sa aj botanike, numizmatike a zostavoval herbáre. Svoju numizmatickú zbierku venoval meštianskej škole v Brezne. Pričinil sa aj o vznik miestneho odboru MS v Brezne (1919).
Aubergenville (obec)

Poloha

Obec má rozlohu 8,83 km². Najvyšší bod je položený 142 m n. m. a najnižší bod 17 m n. m.

Obyvateľstvo

Počet obyvateľov obce je 11 867 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hádzaná na Stredoamerických a karibských hrách

Hádzaná na Stredoamerických a karibských hrách je hádzanársky turnaj, ktorý sa koná v rámci multišportového podujatia Stredoamerických a karibských hier. Organizuje ho Stredoamerická a karibská hádzanárska konfederácia (CCCB) v spolupráci s Stredoamerickou a karibskou športovou organizáciou (CASCO). Do programu hier bol turnaj prvýkrát oficiálne zaradený na 17. stredoamerických a karibských hrách v roku 1993 v portorickom Ponce, v mužskej aj ženskej kategórii. Hádzanársky turnaj sa odvtedy s výnimkou hier v roku 1998 koná pravidelne.  
Tento turnaj zároveň slúži ako kvalifikácia stredoamerických a karibských družstiev na hádzanársky turnaj Panamerických hier.
Dylan O'Brien

Skorý život

O'Brien sa narodil v New Yorku, ako syn Lisy (rodenej Rhodes), bývalej herečky, ktorá tiež prevádzkovala hereckú školu a fotografa Patrika.Vyrastal v Sptingfielde v New Jersey, až do veku dvanástich rokov, kým sa so svojou rodinou presťahoval do Hermosa Beach v Kalifornii.Jeho otec je írskeho pôvodu a matka má talianskych, anglických a španielskych predkov.Skôr ako sa dostal k herectvu, chcel chodiť na filmovú školu a byť kinematografiám, ako jeho otec, ale nakoniec sa rozhodol pre herectvo.Dylan okrem herectva hrá aj v kapele Slow Kids At Play, v ktorej je bubeníkom a je veľkým fanúšikom New York Mets. Jeho veľmi dobrým kamarátom je Tyler Posey - hrali spolu v Teen Wolf. Tyler tam stvárnil hlavnú postavu seriálu Scotta.
Latin house

História

V druhej polovici 80-tych rokov niektorý z priekopníkov housu latinskoamerického pôvodu pomohol vzniku tohto žánru vydaním house nahrávok v španielčine. Medzi prvé skladby patrili „Amor Puertorriqueño“ od DJ International a „Break 4 Love“ od skupiny Raze. Jedným vplyvným interpretom bola americko-portorikánska speváčka Liz Torres, ktorá vydala španielske verzie skladieb „Can't Get Enough“, „Mama's Boy“ a „Payback Is A Bitch“.
Slovenská hláskovacia tabuľka

Slovenská hláskovacia tabuľka je tabuľka, ktorá udáva pre jednotlivé znaky slovenskej abecedy ľahko zapamätateľné kódové slová (prevažne krstné mená a známe zemepisné pojmy) začínajúce týmito hláskami. Hláskovacie tabuľky písmen sú v zmysle STN 1690. Od 12.10.2017 sa v leteckej doprave ruší a namiesto nej ostáva v platnosti len medzinárodná hláskovacia tabuľka.
Chrám svätého Mikuláša (Kovačevica)

Charakteristika

Chrám je celokamenný z neobrobeného kameňa, postavený miestnymi majstrami vo východnej časti dediny v rokoch 1841 – 1847 ako trojkorábna pseudobazilika s veľkou polkruhovou apsidou obrátenou na východ. Chrám bol postavený, aby nahradil kaplnku svätej Petky, ktorá na mieste chrámu pôvodne stála, pričom niektoré z ikon z kaplnky boli premiestnené do novopostaveného chrámu. K chrámu patrí ešte zvonica s budovou školy, ktoré boli postavené v roku 1893, a budova pôvodnej školy (ktorá je ešte z 18. storočia). Všetky tieto budovy sú ohradené spoločnou kamennou stenou. Vnútorné rozmery chrámu sú: dĺžka - 19,8 metra a šírka - 12,1 metra, hrúbka stien je 1 meter. Súboru budov je priznaný štatút architektonická, umelecká a kultúrna pamiatka národného významu.
Jakovlev Jak-40

Vznik a vývoj

Lietadlo malo byť náhradou za stroje Iľjušin Il-12 a Iľjušin Il-14. Prvý prototyp vzlietol 21. októbra 1966. V roku 1968 začali Jaky-40 lietať na pravidelných linkách, používali sa na prepravu osôb a aj na vojenské účely (ale tiež aj ako výsadkové). Celkom bolo vyrobených 1011 lietadiel, z toho 125 kusov bolo exportovaných do 18 krajín sveta.
Andrej Dmitrijevič Sacharov

Životopis

Pochádzal z rodiny učiteľa fyziky. Rodičia ho do 7. triedy vzdelávali doma.
Po skončení strednej školy v roku 1938 nastúpil na štúdium fyziky na Fyzikálnej fakulte Moskovskej štátnej univerzity M. V. Lomonosova. Po napadnutí Sovietskeho zväzu v roku 1941 sa pokúsil prestúpiť na vojenskú akadémiu. Nebol však prijatý zo zdravotných dôvodov. V roku 1941 bol evakuovaný do mesta Ašchabad v Turkménsku. Školu ukončil s vyznamenaním v roku 1942. Po skončení školy pracoval vo vojenskom výskumnom ústave v Ulianovsku, kde sa podieľal na zdokonaľovaní tankovej munície. V roku 1944 nastúpil na ašpirantúru na Fyzikálny ústav Akadémie vied k I. J. Tammovi. V roku 1947 obhájil kandidátsku prácu. Následne bol na základe odporúčania akademika Tamma prijatý na Moskovský energetický ústav.
Zaoberal sa problematikou termonukleárnych reakcií. Za svoje vedecké úspechy bol 3x vyznamenaný vysokými štátnymi vyznamenaniami Hrdina Socialistickej práce (1954, 1956, 1962), Stalinovou (1952) a Leninovou cenou (1957).
Spolu s manželkou J. Bonnerovou bol perzekvovaný za angažovanosť v boji za dodržiavanie ľudských práv v Sovietskom zväze. Boli mu odobrané všetky sovietske vyznamenania a ocenenia, v rokoch 1980 – 1986 bol vysťahovaný z Moskvy a žil vo vyhnanstve. 
V roku 1975 mu bola udelená Nobelova cena za mier. Na jeho počesť sa každoročne udeľuje Sacharovova cena za slobodné myslenie.